**-สำเนา-**

## ประกาศสหกรณ์ออมทรัพย์มหาวิทยาลัยเชียงใหม่ จำกัด

**เรื่อง หลักเกณฑ์ วิธีการ และเงื่อนไข การขอรับเงินสวัสดิการการมีบุตร**

**พ.ศ. 2557**

**-----------------------**

 อาศัยอำนาจตามความในข้อ 5 แห่งระเบียบสหกรณ์ออมทรัพย์มหาวิทยาลัยเชียงใหม่ จำกัด ว่าด้วยทุนสวัสดิการสมาชิก พ.ศ. 2552 และที่ประชุมคณะกรรมการดำเนินการ ในคราวประชุมครั้งที่ 15/2557 เมื่อวันที่ 30 ตุลาคม 2557 ได้มีมติเห็นชอบให้มอบเงิน สวัสดิการแก่สมาชิกสหกรณ์ในโอกาสที่สมาชิกมีบุตร เพื่อส่งเสริมการสร้างสถาบันครอบครัว โดยมีหลักเกณฑ์ ดังนี้

1. หลักเกณฑ์นี้เรียกว่า “หลักเกณฑ์ วิธีการ และเงื่อนไขการขอรับเงินสวัสดิการมีบุตร พ.ศ. 2557”
2. ให้ใช้หลักเกณฑ์นี้ตั้งแต่วันที่ 1 ตุลาคม 2557 เป็นต้นไป
3. ให้ยกเลิกประกาศสหกรณ์ออมทรัพย์มหาวิทยาลัยเชียงใหม่ จำกัด เรื่อง หลักเกณฑ์ วิธีการ และเงื่อนไข การขอรับเงินสวัสดิการการมีบุตร พ.ศ. 2550 ฉบับลงวันที่ 29 ธันวาคม 2549 และให้ใช้ประกาศฉบับนี้แทน
4. สหกรณ์จะจ่ายเงินสวัสดิการการมีบุตรให้แก่สมาชิกที่มีบุตร รายละ 1,000.- บาท โดยไม่จำกัดจำนวนครั้งของการมีบุตร
5. สมาชิกที่มีความประสงค์จะขอรับเงินสวัสดิการการมีบุตรให้ยื่นคำร้องตามแบบที่สหกรณ์กำหนด พร้อมแนบสำเนาบัตรประจำตัวประชาชน/สำเนาบัตรข้าราชการ สำเนาสูติบัตร ภายใน 1 ปี นับจากวันที่บุตรคลอด หากพ้นกำหนดดังกล่าวถือว่าสมาชิกสละสิทธิไม่ขอรับเงินสวัสดิการนี้
6. สหกรณ์จะจ่ายเงินโดยโอนเงินเข้าบัญชีเงินฝากออมทรัพย์ของสมาชิก

#  จึงประกาศมาเพื่อทราบโดยทั่วกัน

#  ประกาศ ณ วันที่ 31 ตุลาคม พ.ศ. 2557

 (ลงนาม) ทะนง ฉัตรอุทัย

(รองศาสตราจารย์ ทันตแพทย์ ทะนง ฉัตรอุทัย)

ประธานกรรมการดำเนินการ

สหกรณ์ออมทรัพย์มหาวิทยาลัยเชียงใหม่ จำกัด